Acțiune introdusă la 12 aprilie 2021 – Laboratorios Ern/EUIPO – Beta Sports (META)
(Cauza T-192/21)
Limba în care a fost formulată acțiunea: spaniola
Părțile
Reclamantă: Laboratorios Ern, SA (Barcelona, Spania) (reprezentant: T. González Martínez, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Beta Sports LLC (Coconut Creek, Florida, Statele Unite)
Datele privind procedura în fața EUIPO
Solicitantul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: cererea de înregistrare a mărcii Uniunii Europene verbală „META” - cererea de înregistrare nr. 17 973 308
Procedura care s-a aflat pe rolul EUIPO: procedură de opoziție
Decizia atacată: Decizia Camerei a doua de recurs a EUIPO din 22/01/2021 în cauza R 1152/2020-2
Concluziile
Reclamanta solicită Tribunalului:
anularea deciziei atacate;
respingerea cererii de înregistrare a mărcii Uniunii Europene META nr.º 17 973 308 pentru produse din clasa 5;
obligarea reclamantei şi, eventual, a intervenientei, la plata cheltuielilor de judecată.
Motivul invocat
încălcarea articolului 8 alineatul (1) litera (b) din Regulamentul (UE) 2017/1001 al Parlamentului European şi al Consiliului.
____________